
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 666 


26 Μαΐου 2000 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Επέκταση της άδειας εγκατάστασης του Κλάδου Λαυ¬ 
ρίου του Συστήματος Μεταφοράς Φυσικού Αερίου 
τηςΔΕΠΑ ΑΕ γιατηνεγκατάταση α) επέκτασης του 
αγωγού στα Άνω Λιόσια και β) μετρητικού και ρυθ¬ 


μιστικού σταθμού για την τροφοδοσία με πεπιε¬ 
σμένο φυσικό αέριο του Σταθμού Ανεφοδιασμού 

Λεωφορείων Άνω Λιοσίων. 1 

Τροποποίησης της 190313/98 απόφασης του Υπουρ¬ 
γού Εργασίας και Κοινωνικών Ασφαλίσεων. 2 

Τροποποίησης της 191963/99 απόφασης του Υπουρ¬ 
γού Εργασίας και Κοινωνικών Ασφαλίσεων. 3 

Αναγνώριση Νοσοκομειακών Μονάδων ως κατάλλη¬ 
λων για άσκηση των γιατρών. 4 

Ίδρυση Σχολής Προπονητών Ποδοσφαίρου Α' κατη¬ 
γορίας . 5 

Ίδρυση Σχολής Προπονητών Ποδοσφαίρου Γ' κατηγο¬ 
ρίας . 6 

Τροποποίηση της 14371/1689/6.3.2000 απόφασης 
του Υπουργού Μεταφορών και Επικοινωνιών. 7 


Συμπλήρωση διατάξεων της 19800/1982 (Β' 455) από¬ 
φασης του Υπουργείου Μεταφορών και Επικοινω¬ 
νιών «Πινακίδες αριθμού κυκλοφορίας αυτοκινή¬ 
των οχημάτων και ρυμουλκουμένων» όπως αυτή 
συμπληρώθηκε με τη Β 23823/515/13.7.1997 (Β' 
837) όμοια. 8 


ΑΠΟΦΑΣΕΙ Σ 

Αριθ. Δ3/Α/6387 (1) 

Επέκταση της άδειας εγκατάστασης του Κλάδου Λαυρί¬ 
ου του Συστήματος Μεταφοράς Φυσικού Αερίου της 
ΔΕΠΑ ΑΕ για την εγκατάταση α) επέκτασης του αγω¬ 
γού στα Άνω Λιόσια και β) μετρητικού και ρυθμιστικού 
σταθμού για την τροφοδοσία με πεπιεσμένο φυσικό 
αέριο του Σταθμού Ανεφοδιασμού Λεωφορείων Άνω 
Λιοσίων. 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Την απόφαση με αριθμό Δ3/Α/12117/4.7.97 (ΦΕΚ 


590/Β/16.7.97) του Υπουργείου Ανάπτυξης, με την οποία 
χορηγήθηκε στη ΔΕΠΑΑ.Ε. άδεια εγκατάστασης του κλά¬ 
δου Λαυρίου και των εγκαταστάσεων αυτού στον Νομό 
Αττικής (πλην των περιοχών του Δήμου Αχαρνών και της 
Κοινότητας Ανθούσας καθώς και του μετρητικού σταθ¬ 
μού Παλλήνης) του Συστήματος Μεταφοράς Φυσικού Αε¬ 
ρίου. 

2. Την αίτηση με αριθμό 2898/3.5.2000 (αριθ. πρωτ. 
Υπουργείου Ανάπτυξης 6387/5.5.2000) της ΔΕΠΑΑ.Ε., με 
την οποία η εταιρεία έχει ζητήσει την επέκταση της προα- 
ναφερομένης άδειας εγκατάστασης για α) επέκταση του 
κλάδου Λαυρίου επί της Λεωφόρου Καράίσκάκη στα Άνω 
Λιόσια και β) κατασκευή μετρητικού και ρυθμιστικού 
σταθμού για την τροφοδοσία με πεπιεσμένο φυσικό αέριο 
του Σταθμού Ανεφοδιασμού Λεωφορείων Άνω Λιοσίων. 

3. Το έγγραφο με αριθμό 109209/17.11.99 της Ειδικής 
Υπηρεσίας Περιβάλλοντος του ΥΠΕΧΩΔΕ, σύμφωνα με 
το οποίο η μικρή υπόγεια επέκταση, μήκους 150 περίπου 
μέτρωντου κλάδου Λαυρίου του Αγωγού Φυσικού Αερίου 
στη Λεωφόρο Καράίσκάκη στα Άνω Λιόσια, δεν επιφέρει 
ουσιαστικές διαφοροποιήσεις ως προς τις επιπτώσεις 
στο περιβάλλον και ισχύουν και για το μικρό αυτό τμήμα 
οι περιβαλλοντικοί όροι της ΚΥΑ με αριθμό 
47238/27.12.96, με την οποία εγκρίθηκαν οι περιβαλλο¬ 
ντικοί όροι για τον κλάδο Λαυρίου. 

4. Την απόφαση με αριθμό 471/2000 του Νομάρχη Δυτι¬ 
κής Αττικής (αριθ. πρωτ. 1089/192/18.4.2000) «έγκρισης 
Μελέτης Περιβαλλοντικών Επιπτώσεων και Περιβαλλο- 
ντικών'Ορωντου σταθμού ανεφοδιασμού λεωφορείων με 
φυσικό αέριο της ΔΕΠΑ Α.Ε. που θα εγκατασταθεί στα 
Άνω Λιόσια». 

5. Τα υποβληθέντα σχεδιαγράμματα, τεχνικό υπόμνη¬ 
μα, υπεύθυνες δηλώσεις ανάθεσης και ανάληψης της με¬ 
λέτης και επίβλεψης της κατασκευής του έργου, το δι¬ 
πλότυπο είσπραξης 100.000 δρχ. της ΙΒ ΔΟΥ Αθηνών με 
αριθμό 3458366/11.5.2000 και την απόδειξη είσπραξης 
1500 δρχ. υπέρ ΤΣΜΕΔΕ και ΕΜΠ της Εθνικής Τραπέζης 
της Ελλάδος με αριθμό 600850/11.5.2000. 

6. Τον Νόμο 2115/93 και ειδικότερα το άρθρο 29 αυτού, 
σύμφωνα με το οποίο είναι δυνατό να δοθεί άδεια εγκα¬ 
τάστασης και λειτουργίας για κάθε έργο μεταφοράς, 
αποθήκευσης, μέτρησης και διανομής του φυσικού αερί¬ 
ου, του οποίου η ανέγερση και η επέκταση εμπίπτει στην 
αρμοδιότητα της ΔΕΠΑ Α.Ε., κατά παρέκκλιση από κάθε 
κείμενη διάταξη. 

7. Τους Νόμους 6422/34 και 2516/97, το Ν.Δ. 241/73, τα 
Β.Δ. από 15/21.10.22 και 16/17.3.50, το οποίο τροποποιή¬ 
θηκε και συμπληρώθηκε με το από 24-11 /17.12.53 Β.Δ., τα 
Π.Δ. 437/85, 381/89 και 27/96. 

8. Την από 12.5.2000 έκθεση αυτοψίας. 

9. Την από 16.5.2000 εισήγηση της αρμοδίας Υπηρε¬ 
σίας. 

10. Την απόφαση με αριθμό Δ15-Α/Φ. 19/2788/13.3.96 
του Υπουργού Ανάπτυξης περί μεταβιβάσεως στον Γενι¬ 
κό Γραμματέατου Υπουργείου Ανάπτυξης του δικαιώμα¬ 
τος υπογραφής «Με εντολή Υπουργού», η οποία τροπο¬ 
ποιήθηκε με την απόφαση με αριθμό Δ15-Α/Φ. 19/213 
64/96 του Υπουργού Ανάπτυξης, αποφασίζουμε: 

Χορηγούμε στη Δημόσια Επιχείρηση Αερίου (ΔΕΠΑ) 
Α.Ε. επέκταση της άδειας εγκατάστασης του κλάδου 
Λαυρίου του Συστήματος Μεταφοράς Φυσικού Αερίου 
(απόφαση με αριθμό Δ3/Α/12117/4.7.97 του Υπουργείου 
Ανάπτυξης) για την κατασκευή α) επέκτασης κατά 150 μέ¬ 
τρα περίπου του κλάδου Λαυρίου επί της Λεωφόρου Κα- 
ραϊσκάκη στα Άνω Λιόσια και β) κατασκευή μετρητικού 
και ρυθμιστικού σταθμού για την τροφοδοσία με πεπιε¬ 
σμένο φυσικό αέριο του Σταθμού Ανεφοδιασμού Λεωφο¬ 
ρείων Άνω Λιοσίων, σύμφωνα μετά υποβληθέντα σχεδια¬ 
γράμματα, τεχνικά υπομνήματα και λοιπά δικαιολογητι- 
κά. 

Κατά τα λοιπά ισχύουν οι όροι και προϋποθέσεις που 
περιλαμβάνονται στην προαναφερόμενη άδεια εγκατά¬ 
στασης. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 22 Μάίου 2000 
Με εντολή Υπουργού 
Ο Γ ενικός Γ ραμματέας 
ΑΝΤ. ΠΑΠΑΘΑΝΑΣΟΠΟΥΛΟΣ 

-♦- 

Αριθ. 191018 (2) 

Τροποποίησης της 190313/98 απόφασης του Υπουργού 
Εργασίας και Κοινωνικών Ασφαλίσεων. 

Ο ΥΠΟΥΡΓΟΣ ΕΡΓΑΣΙΑΣ ΚΑΙ 
ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις: 

α) Του Ν. 1558/85 «Κυβέρνηση & Κυβερνητικά Όργα¬ 
να». 

β) Του Ν. 212/69 «Περί οργανώσεως &. διοικήσεως του 
ΟΑΕΔ». 

γ) Του άρθρου 2 του Π. Δ/τος 359/97 (ΦΕΚ 
240/Α/28.11.97) που αφορά τις προϋποθέσεις χορήγη¬ 
σης της Κάρτας Παραμονής περιορισμένης χρονικής 
διάρκειας σε αλλοδαπούς. 

2. Το αριθμ. 122/11.4.2000 έγγραφο του ΣΕΠΕ Στερεός 
Ελλάδος. 

3. Την αριθμ. 190313/9.7.98 απόφαση του Υπουργείου 
Εργασίας και Κοινωνικών Ασφαλίσεων με την οποία συ¬ 
γκροτήθηκε η Επιτροπή για τη χορήγηση Κάρτας Παρα¬ 
μονής περιορισμένης χρονικής διάρκειας σε αλλοδα¬ 
πούς (Π.Δ. 359/97) της Νομαρχίας Φθιώτιδος, όπως τρο¬ 


ποποιήθηκε με την αριθμ. 191812/98 και 191675/99 όμοι¬ 
ες, αποφασίζουμε: 

Τροποποιούμε την 190313/98 απόφαση του Υπουργού 
Εργασίας και Κοινωνικών Ασφαλίσεων, με την οποία συ¬ 
γκροτήθηκε η Επιτροπή Ν. Φθιώτιδος για τη χορήγηση 
Κάρτας Παραμονής περιορισμένης χρονικής διάρκειας 
σε αλλοδαπούς κατά το μέρος που αφορά το τακτικό μέ¬ 
λος του Σώματος Επιθ/σης Εργασίας και ορίζουμε την 
Σαρρή Σπηλιοπούλου Αναστασία, σε αντικατάσταση του 
Μελεμενή I. 

Κατά τα λοιπά, ισχύει η αριθμ. 190313/98 απόφασή μας, 
όπως τροποποιήθηκε με τις αριθμ. 191812/98 και 
191675/99 όμοιες. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Μάίου 2000 

Ο ΥΠΟΥΡΓΟΣ 

ΑΝΑΣΤ. ΓΙΑΝΝΙΤΣΗΣ 
-♦- 

Αριθ. 190932 (3) 

Τροποποίησης της 191963/99 απόφασης του Υπουργού 
Εργασίας και Κοινωνικών Ασφαλίσεων. 

Ο ΥΠΟΥΡΓΟΣ ΕΡΓΑΣΙΑΣ ΚΑΙ 
ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις: 

α) Του Ν. 1558/85 «Κυβέρνηση & Κυβερνητικά Όργα¬ 
να». 

β) Του Ν. 212/69 «Περί οργανώσεως &. διοικήσεως του 
ΟΑΕΔ». 

γ) Του άρθρου 2 του Π. Δ/τος 359/97 (ΦΕΚ 
240/Α/28.11.97) που αφορά τις προϋποθέσεις χορήγη¬ 
σης της Κάρτας Παραμονής περιορισμένης χρονικής 
διάρκειας σε αλλοδαπούς. 

2. Το αριθμ. 459/9.5.2000 έγγραφο της ΠΑΣΕΓΕΣ. 

3. Την αριθμ. 191963/21.10.99 απόφαση του Υπουργεί¬ 
ου Εργασίας και Κοινωνικών Ασφαλίσεων με την οποία 
συγκροτήθηκε η Επιτροπή για τη χορήγηση Κάρτας Πα¬ 
ραμονής περιορισμένης χρονικής διάρκειας σε αλλοδα¬ 
πούς (Π.Δ. 359/97) της Νομαρχίας Αθηνών (3η Αθηνών), 
όπως συμπληρώθηκε με την αριθμ. 190116/1.2.2000 
όμοια, αποφασίζουμε: 

Τροποποιούμε την 191963/99 απόφαση του Υπουργού 
Εργασίας και Κοινωνικών Ασφαλίσεων, με την οποία συ¬ 
γκροτήθηκε η Επιτροπή Ν. Αθηνών για τη χορήγηση Κάρ¬ 
τας Παραμονής περιορισμένης χρονικής διάρκειας σε 
αλλοδαπούς κατά το μέρος που αφορά τον εκπρόσωπο 
της ΠΑΣΕΓΕΣ, και ορίζουμε τον Σμύρη Μιχάλη, σε αντι¬ 
κατάσταση του Ιουλιανού Μπουσούνη, λόγω συνταξιο- 
δότησης αυτού. 

Κατά τα λοιπά, ισχύει η αριθμ. 191963/99 απόφασή μας, 
όπως συμπληρώθηκε με την αριθμ. 190116/00 όμοια. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Μάίου 2000 

Ο ΥΠΟΥΡΓΟΣ 

ΑΝΑΣΤ. ΓΙΑΝΝΙΤΣΗΣ 

Αριθ. Υ7/2436 (4) 

Αναγνώριση Νοσοκομειακών Μονάδων ως κατάλληλων 
για άσκηση των γιατρών. 

Ο ΥΦΥΠΟΥΡΓΟΣ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του άρθρου 6 του Ν.Δ. 3366/55 καθώς 
καιτηςπαρ. 2του άρθρου 8του Ν. 2071/92. 

2. Τις αριθ. 442, 443, 444, 445/20.4.2000 αποφάσειςτης 
Εκτελεστικής Επιτροπής του ΚΕΣΥ. 

3. Την με αριθ. Δ3α/οικ/149/18.2.99 (ΦΕΚ Β' 165) από¬ 
φαση του Υφυπουργού Υγείας και Πρόνοιας για μεταβί¬ 
βαση αρμοδιοτήτων και του δικαιώματος υπογραφής εγ¬ 
γράφων «Με Εντολή Υφυπουργού» για τον Τομέα Υγείας, 
αποφασίζουμε: 

I. Κυρώνουμε τις ανωτέρω (2) σχετικές γνωμοδοτήσεις 
της Ε.Ε. του ΚΕΣΥ, με τις οποίες αναγνωρίζονται οι ακό¬ 
λουθες νοσοκομειακές μονάδες, ως κατάλληλες, για 
άσκηση των γιατρών στις αναφερόμενες ειδικότητες: 

1. Αντικαρκινικό Νοσοκομείο Θεσσαλονίκης «ΘΕΑΓΕ- 
ΝΕΙΟ» Πνευμονολογικό Τμήμα: 1 χρόνο άσκηση στην 
Πνευμονολογία- Φυματιολογία (ήτοι (6) μήνες Βρογχο¬ 
σκόπηση και Εργαστήρια Ελέγχου Αναπνοής και (6) μή¬ 
νες Πνευμονολογία - Φυματιολογία). 

2. Ναυτικό Νοσοκομείο Αθηνών 

Πνευμονολογικό Τμήμα: 2 χρόνια άσκηση στην Πνευ- 

μονολογία - Φυματιολογία. 

3. Νομ/κό Γεν. Νοσοκομείο Δυτ. Αττικής «Η ΑΓ. ΒΑΡΒΑ¬ 
ΡΑ». 

Ουρολογικό Τμήμα: 1 χρόνο άσκηση στην Ουρολογία. 

4. Περιφ. Γεν. Νοσοκομείο Ν. Ιωνίας «Η ΑΓ. ΟΛΓΑ». 

Β' Παν/κή Ορθοπαιδική Κλινική: 1 χρόνο άσκηση στην 
Ορθοπαιδική. 

II. Από τις διατάξεις της παρούσας απόφασης δεν προ- 
καλείται δαπάνη σε βάρος του κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Μάίου 2000 

Με εντολή Υφυπουργού 
Ο Γενικός Διευθυντής Υγείας 
Γ. ΠΑΠΟΥΤΣΑΚΗΣ 

- ♦ - 

Αριθ. 14172 (5) 

Ίδρυση Σχολής Προπονητών Ποδοσφαίρου Α' κα¬ 
τηγορίας. 

Ο ΥΦΥΠΟΥΡΓΟΣ ΠΟΛΙΤΙΣΜΟΥ 

Σύμφωνα με: 

1. Τις διατάξεις: 

α) Του Α.Ν. 397/68 «περί επανασυστάσεως της Γ ενικής 
Γραμματείας Αθλητισμού και των αρμοδιοτήτων αυτής». 

β) Του Π.Δ. 77/85 «Οργανισμόςτης Γ.Γ.Α.». 

γ) Του Ν.2725/17.6.99(ΦΕΚ 121/Α/99)άρθρο 136παρ. 6. 

2. Την αρ.32741/96 (ΦΕΚ 1120/Β/96) απόφαση «Μεταβί¬ 
βαση αρμοδιοτήτων Υφυπουργού και δικαιώματος υπο¬ 
γραφής «Με εντολή Υφυπουργού» στον Γενικό Γραμμα¬ 
τέα Αθλητισμού καθώς και τους λοιπούς υπηρεσιακούς 
παράγοντες». 

3. Της παρ. 5 του άρθρου 53 του Νόμου 2725/99 

4. Τις υπάρχουσες ανάγκες σε προπονητικό δυναμικό 
στο άθλημα, αποφασίζουμε: 


Ιδρύεται Σχολή Προπονητών Ποδοσφαίρου Α' κατηγο¬ 
ρίας η οποία θα λειτουργήσει στην Καλαμάτα από 12.6. - 
30.6.2000. 

Η Διοίκηση, η διεύθυνση, η λειτουργία της Σχολής και 
κάθε άλλη λεπτομέρεια, καθορίζονται ως εξής: 
ΔΙΟΙΚΗΣΗ ΤΗΣ ΣΧΟΛΗΣ 

Η Σχολή, διοικείται από επταμελή Επιτροπή, η οποία συ¬ 


γκροτείται από τους: 

1. Π ρόδρομος Τσολακίδης Π ρόεδρος 

2. Κ. Βαλεργάκης Μέλος 

3. Γ. Μπούκης Μέλος 

4. Α. Μπατάκης Μέλος 

5. Λ. Τσεμπεράκης Μέλος 

6. Ο. Πανταζόπουλος Μέλος 

7. Γ.Τσόχλα Μέλος 


Η Επιτροπή στην πρώτη συνεδρίαση της ορίζει δύο εκ 
των μελών της να εκτελούν χρέη γραμματέως και υπευ¬ 
θύνου εκτέλεσης του προϋπολογισμού της σχολής αντι- 
στοίχως. 

Ο υπεύθυνος εκτέλεσης προϋπολογισμού οφείλει να 
συγκεντρώνει όλα τα δικαιολογητικά του εγκεκριμένου 
προϋπολογισμού της σχολής τα οποία ύστερα από έλεγ¬ 
χο και έγκριση της επιτροπής διοίκησης θα διαβιβάζονται 
προς είσπραξη στην υπόλογο που ορίστηκε με την υπ’ 
αριθμ. 30275/23.12.99 απόφαση του Υφυπουργού Αθλη¬ 
τισμού. Από της ημερομηνίας είσπραξης των χρημάτων 
του προϋπολογισμού, η απόδοση στην ως άνω υπόλογο, 
θα πραγματοποιείται, το αργότερο εντός 15 ημερών. 

Την ευθύνη για τη νομιμότητα και ορθότητα των παρα¬ 
στατικών στοιχείων θα έχουν ο πρόεδρος και τα μέλη της 
επιτροπής διοίκησης της σχολής.Όλα τα οικονομικά πα¬ 
ραστατικά θα αποτελούν ειδικό κεφάλαιο της σχολής και 
θα τηρούνται στο οικείο τμήμα της διεύθυνσης σε αντί¬ 
γραφα, ενώ τα πρωτότυπα θα τηρούνται στο γραφείο δια¬ 
χείρισης χρηματικού. 

Η διοίκηση της σχολής έχει το δικαίωμα σε ειδικές περι¬ 
πτώσεις να ορίζει και φροντιστές για την εκπλήρωση ανα¬ 
γκών των σχολών. Στους φροντιστές θα καταβάλλεται 
αποζημίωση, που θα ορίζεται στην απόφαση ορισμού 
τους. 

Η επιτροπή διοίκησης, έχει τις ακόλουθες αρμοδιότη¬ 
τες: 

1. Εισηγείται τα κατάλληλα πρόσωπα για την απασχό¬ 
ληση τους στα καθήκοντατου διδακτικού προσωπικού, τα 
οποία οριστικοποιούνται με απόφαση του Γενικού Γραμ¬ 
ματέα Αθλητισμού. 

2. Καταρτίζει και υποβάλλει για έγκριση στον γενικό 
Γραμματέα Αθλητισμού αναλυτικό προϋπολογισμό δα¬ 
πανών της Σχολής ύστερα από εισήγηση του Τμήματος 
Αθλητικής Επιμόρφωσης.Η συνολική δαπάνη του προϋ¬ 
πολογισμού κάθε σχολής καλύπτεται από τις πιστώσεις 
της διατάξεως της παρ. 5, του άρθρου 53, του Νόμου 
2725/99. 

3. Ελέγχει τα δικαιολογητικά των υποψηφίων που θα 
φοιτήσουν στη Σχολή, συντάσσειτον πίνακα όσων συγκε¬ 
ντρώσουν τις απαραίτητες για το σκοπό αυτό προϋποθέ¬ 
σεις και επιμελείται τη διαδικασία επιλογής των υποψη¬ 
φίων στην περίπτωση που ο αριθμός τους είναι ανώτερος 
του αριθμού εισακτέων. 

4. Παρακολουθεί τη λειτουργία της Σχολής και τη διε¬ 
ξαγωγή των εξετάσεων. 

5. Λαμβάνει αποφάσεις σε οποιοδήποτε θέμα που αφο¬ 
ρά την εύρυθμη λειτουργία της Σχολής, αυτεπάγγελτα ή 

ύστερα από εισήγηση του Διευθυντή, εφόσοντο θέμα δεν 
ανήκει στον κύκλο αρμοδιοτήτων άλλου οργάνου. 

6. Υποβάλλει στη Γ.Γ.Α. εντός (1) μηνάς απάτη λήξη λει¬ 
τουργίας της Σχολής, σχετική έκθεση, καθώς και τις τυ¬ 
χών παρατηρήσεις της ή προτάσεις της. 

7. Επιβάλλει, ύστερα από αιτιολογημένη εισήγηση του 
Διευθυντή της Σχολής, στους μαθητές, ποινές αποβολής, 
από δύο (2) ημέρες μέχρι και της οριστικής αποβολής. 

8. Ο Πρόεδρος της Επιτροπής , υπογράφει μαζί με τον 
Διευθυντή της Σχολής τα διπλώματα που χορηγούνται σε 
όσους αποφοιτήσουν επιτυχώς και τα οποία υποχρεώ¬ 
νουν τη Γενική Γραμματεία Αθλητισμού δια της αρμοδίας 
Δ/νσης, στην έκδοση αντιστοίχων αδειών επαγγέλματος 
ύστερα από αίτηση των ενδιαφερομένων. 

9. Ο Πρόεδρος και τα τέσσερα μέλη της Επιτροπής Δι¬ 
οίκησης ορίζονται από τακτικούς υπαλλήλους της Γενι¬ 
κής Γραμματείας Αθλητισμού, ενώ τα άλλα δύο (2) μέλη 
ορίζονται, από έναν εκπρόσωπο της οικείας Ομοσπον¬ 
δίας και έναν εκπρόσωπο του Συνδέσμου Προπονητών 
του αθλήματος. 

Εάν δεν υπάρχει Σύνδεσμος, το Μέλος αυτό ορίζεται 
από την Ομοσπονδία του Αθλήματος. Επίσης, η οικεία 
Ομοσπονδία ορίζει και τον Δ/ντη της Σχολής. 

ΔΙΕΥΘΥΝΣΗ ΤΗΣ ΣΧΟΛΗΣ 

Η Σχολή διευθύνεται από τον Δ/ντη, και Υποδ/ντή στη 
θέση των οποίων ορίζονται οι: I. Κάλλιας και Μ. Παπαπο- 
στόλου, αντιστοίχως. 

Ο Διευθυντής και Υποδ/ντής της Σχολής έχουν τις ακό¬ 
λουθες αρμοδιότητες: 

1. Αποφασίζει για κάθε θέμα που σχετίζεται με τη λει¬ 
τουργία της Σχολής και που δεν ανήκει στον κύκλο αρμο¬ 
διοτήτων άλλου οργάνου για το διδακτικό, εργατικό και 
βοηθητικό προσωπικό, για το ωρολογιακό πρόγραμμα, 
τον έλεγχο τωνπαρουσιών καιτωναπουσιώντους,τηντή- 
ρηση της τάξης και της πειθαρχίας κατά την διάρκεια λει¬ 
τουργίας της Σχολής. 

2. Επιφέρει τις έκτακτες τροποποιήσεις του προγράμ¬ 
ματος ενημερώνοντας έγκαιρα την Επιτροπή Διοίκησης 
της Σχολής, το διδακτικό προσωπικό και τους μαθητές. 

3. Τηρεί ενημερωτικό βιβλίο λειτουργίας της Σχολής, 
απουσιολόγιο, βιβλίο διδακτέας ύλης καθώς και τα πρα¬ 
κτικά συνεδριάσεως του διδακτικού προσωπικού. 

4. Ασκεί πειθαρχική εξουσία και έχει το δικαίωμα να 
αποβάλλει μέχρι μία (1) ημέρα απάτη Σχολή, τους μαθη¬ 
τές που δεν πειθαρχούν ή τυχόν παρεκτρέπονται. 

5. Επιβάλλει την ορθή των εγκαταστάσεων και του χρη¬ 
σιμοποιημένου αθλητικού υλικού, καθώς και των συνα¬ 
φών οργάνων. 

6. Συντάσσει συγκεντρωτικό πίνακα βαθμολογίας για 
όλα τα μαθήματα στα οποία εξετάζονται οι μαθητές της 
Σχολής το οποίο και υποβάλλει δια της Επιτροπής Διοίκη¬ 
σης στο Τμήμα Αθλητικής Επιμόρφωσης. 

7. Συνυπογράφει με τον Πρόεδρο της Επιτροπής τα δι¬ 
πλώματα που χορηγούνται σε όσους αποφοιτήσουν επι- 
τυχώς από τη Σχολή. 

8. Συντάσσει και υποβάλλει στην Επιτροπή Διοίκησης 
της Σχολής σε διάστημα είκοσι (20) ημερών από τη λήξη 
της, έκθεση μαζί με τις παρατηρήσεις και τις τυχόν προ¬ 
τάσεις του. 

ΔΙΔΑΚΤΙΚΟ ΠΡΟΣΩΠΙΚΟ 

Το διδακτικό προσωπικό, (πτυχιούχοι ΤΕΙ ή ΑΕΙ ή κατά 
περίπτωση πρόσωπα ειδικών γνώσεων που κρίνονται κα¬ 
τάλληλα με απόφαση της Επιτροπής, υπάγεται στη Διεύ¬ 


θυνση της Σχολής από την οποία ενημερώνεται και με την 
οποία συνεργάζεται για κάθε θέμα που αφορά στην ομα¬ 
λή ενάσκηση των καθηκόντων του και την εύρυθμη λει¬ 
τουργία της Σχολής. 

Το διδακτικό προσωπικό, υποχρεούται να παραδώσει 
στη Διεύθυνση της Σχολής, τα αποτελέσματα των εξετά¬ 
σεων μέσα σε διάστημα έξι (6) ημερών από τη διεξαγωγή 
τους και να επανεξετάσει τους τυχόν μεταξεταστέους, 
εφόσον υπάρχει σχετική περί δευτέρας εξεταστικής πε¬ 
ριόδου, απόφαση της Επιτροπής Διοίκησης. 

ΛΕΙΤΟΥΡΓΙΑ ΤΗΣ ΣΧΟΛΗΣ 

1. Η φοίτηση και συμμετοχή των υποψηφίων που θα ει- 
σαχθούν στη Σχολή, είναι υποχρεωτική σ’ όλα τα πρακτι¬ 
κά και τα θεωρητικά. 

2. Κάθε παράβαση των υποχρεώσεων των υποψήφιων 
που παρακολουθούν τη Σχολή, συνεπάγεται την επιβολή 
των ανωτέρω κυρώσεων. 

3. Οι ποινές αναγράφονται στο βιβλίο πράξεωντης Σχο¬ 
λής και κοινοποιούνται εγγράφως στους μαθητές. 

Ο υποψήφιος που θα υπερβείτο 10% των απουσιών των 
θεωρητικών και των πρακτικών μαθημάτων, δεν δικαιού¬ 
ται να λάβει μέρος στις εξετάσεις. 

ΠΡΟΫΠΟΘΕΣΕΙΣ ΣΥΜΜΕΤΟΧΗΣ 

1. Οι γενικές και ειδικές προϋποθέσεις συμμετοχής στη 
σχολή προτείνονται από την οικεία Ομοσπονδία και το 
Σύνδεσμο Προπονητών και οριστικοποιούνται με απόφα¬ 
ση της Επιτροπής Διοίκησης της Σχολής. 

2. Στη Σχολή δεν γίνονται δεκτοί όσοι έχουν τιμωρηθεί 
για ποινικά αδικήματα που προβλέπονται από το άρθρο 8 
του 2683/99 του Υ.Κ. σε συνδυασμό με τα κωλύματα που 
προβλέπονται από το άρθρο 3 του Ν. 2725/99. Ο έλεγχος 
όλων των προβλεπομένων δικαιολογητικών γίνεται από 
την Επιτροπή Διοίκησης πριν από την έναρξη λειτουργίας 
της Σχολής. 

3. Για να λειτουργήσει η Σχολή πρέπει η απόφαση αυτή 
να έχει ήδη δημοσιευθείστην Εφημερίδα της Κυβερνήσε- 
ως ή να έχει πάρει αριθμό ΦΕΚ. Σε αντίθετη περίπτωση 
δεν είναι δυνατή η έναρξη λειτουργίας της. Η έναρξη λει¬ 
τουργίας θα πραγματοποιηθεί μία (1) εβδομάδα μετά 
ύπαρξη αριθμού ΦΕΚ. 

Τη Σχολή μπορούν να παρακολουθήσουν όσοι: 

1) Έχουν ηλικία μέχρι 50 ετών 

2) Είναι κάτοχοι Διπλώματος Β' κατηγορίας, το οποίο να 
αποκτήθηκε τουλάχιστον προ τετραετίας. 

ΔΙΚΑΙΟΛΟΓΗΤΙΚΑ ΣΥΜΜΕΤΟΧΗΣ 

1. Αίτηση ενδιαφερομένου. 

2. Ιατρική βεβαίωση (Υγείας και αρτιμέλειας). 

3. Πιστοποιητικό Γραμματικών Γνώσεων, 

4. Αντίγραφο Ποινικού Μητρώου Β' και πιστοποιητικό ει- 
σαγγελικής αρχής. 

5. Φωτοαντίγραφο αστυνομικής ταυτότητας (δύο 
όψεις). 

Τα δικαιολογητικά πρέπει να κατατεθούν τουλάχιστον 
δέκα (10) ημέρες πριντην έναρξη της Σχολής, στη Γενική 
Γ ραμματεία Αθλητισμού -Δ/νση Προαγωγής Αθλητισμού- 
Τμήμα Αθλητικής Επιμόρφωσης-Πανεπιστημίου 25 Τ.Κ. 
102 10 Αθήνα 

Η Επιτροπή Διοίκησης της Σχολής, με αιτιολογημένη 
απόφαση της, μπορεί να αλλάξει την ημερομηνία και τον 
τόπο λειτουργίας της Σχολής, όταν αυτό επιβάλλεται από 
απρόβλεπτους παράγοντες. 

Κάθε θέμα που δενπροβλέπεται στην παρούσα απόφα¬ 
ση, θα ρυθμίζεται με απόφαση της Επιτροπής Διοίκησης 

της Σχολής και τα πλέον εξαιρετικά θέματα, με απόφαση 
του Γενικού Γραμματέα Αθλητισμού. 

Από τις διατάξεις της απόφασης αυτής δεν προκαλείται 
δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Μάίου 2000 

Με εντολή Υφυπουργού 

Ο Γ ενικός Γ ραμματέας 
ΙΩΑΝΝΗΣ ΣΓΟΥΡΟΣ 

-♦- 

Αριθ. 11676 (6) 

Ίδρυση Σχολής Προπονητών Ποδοσφαίρου Γ κατηγο- 
ρίας. 

Ο ΥΦΥΠΟΥΡΓΟΣ ΠΟΛΙΤΙΣΜΟΥ 

Σύμφωνα με: 

1. Τις διατάξεις: 

α) Του Α.Ν. 397/68 «περί επανασυστάσεως της Γ ενικής 
Γραμματείας Αθλητισμού και των αρμοδιοτήτων αυτής». 

β) Του Π.Δ. 77/85 «Οργανισμόςτης Γ.Γ.Α.» 

γ) Του Ν.2725/17.6.99 (ΦΕΚ 121/Α/99)άρθρο 136παρ.6. 

2. Την αρ. 32741/96 (ΦΕΚ 1120/Β/96) απόφαση «Μετα¬ 
βίβαση αρμοδιοτήτων Υφυπουργού και δικαιώματος υπο¬ 
γραφής «Με εντολή Υφυπουργού» στον Γενικό Γραμμα¬ 
τέα Αθλητισμού καθώς και τους λοιπούς υπηρεσιακούς 
παράγοντες». 

3. Της παρ. 5 του άρθρου 53 του Νόμου 2725/99. 

4. Τις υπάρχουσες ανάγκες σε προπονητικό δυναμικό 
στο άθλημα, αποφασίζουμε: 

Ιδρύεται Σχολή Προπονητών Ποδοσφαίρου Γ’ κατηγο¬ 
ρίας η οποία θα λειτουργήσει στην Ξάνθη από 11/6- 
24.6.2000. 

Η Διοίκηση, η διεύθυνση, η λειτουργία της Σχολής και 
κάθε άλλη λεπτομέρεια, καθορίζονται ως εξής: 

ΔΙΟΙΚΗΣΗ ΤΗΣ ΣΧΟΛΗΣ 

Η Σχολή, διοικείται από επταμελή Επιτροπή, η οποία συ¬ 
γκροτείται από τους: 

1. Πρόδρομος Τσολακίδης Πρόεδρος 

2. Δ. Κούτσαρη Μέλος 

3. Α. Μαλάτος Μέλος 

4. Α. Μπατάκης Μέλος 

5. Π. Μάρκοβιτς Μέλος 

6. Αθ. Λουκανίδης Μέλος 

7. Ειρ. Πενταράκη Μέλος 

Η Επιτροπή στην πρώτη συνεδρίαση της ορίζει δύο εκ 
των μελών της να εκτελούν χρέη γραμματέως και υπευ¬ 
θύνου εκτέλεσης του προϋπολογισμού της σχολής αντι- 
στοίχως. 

Ο υπεύθυνος εκτέλεσης προϋπολογισμού οφείλει να 
συγκεντρώνει όλα τα δικαιολογητικά του εγκεκριμένου 
προϋπολογισμού της σχολής τα οποία ύστερα από έλεγ¬ 
χο και έγκριση της επιτροπής διοίκησης θα διαβιβάζονται 
προς είσπραξη στην υπόλογο που ορίστηκε με την υπ’ 
αριθμ. 30275/23.12.99 απόφαση του Υφυπουργού Αθλη¬ 
τισμού. Από της ημερομηνίας είσπραξης των χρημάτων 
του προϋπολογισμού, η απόδοση στην ως άνω υπόλογο, 
θα πραγματοποιείται, το αργότερο εντός 15 ημερών. 

Την ευθύνη για τη νομιμότητα και ορθότητα των παρα¬ 
στατικών στοιχείων θα έχουν ο πρόεδρος και τα μέλη της 
επιτροπής διοίκησης της σχολής. Όλα τα οικονομικά πα¬ 


ραστατικά θα αποτελούν ειδικό κεφάλαιο της σχολής και 
θα τηρούνται στο οικείο τμήμα της διεύθυνσης σε αντί¬ 
γραφα, ενώ τα πρωτότυπα θα τηρούνται στο γραφείο δια¬ 
χείρισης χρηματικού. 

Η διοίκηση της σχολής έχει το δικαίωμα σε ειδικές περι¬ 
πτώσεις να ορίζει και φροντιστές για την εκπλήρωση ανα¬ 
γκών των σχολών. Στους φροντιστές θα καταβάλλεται 
αποζημίωση, που θα ορίζεται στην απόφαση ορισμού 
τους. 

Η επιτροπή διοίκησης, έχει τις ακόλουθες αρμοδιότη¬ 
τες: 

1. Εισηγείται τα κατάλληλα πρόσωπα για την απασχό¬ 
ληση τους στα καθήκοντατου διδακτικού προσωπικού, τα 
οποία οριστικοποιούνται με απόφαση του Γενικού Γραμ¬ 
ματέα Αθλητισμού. 

2. Καταρτίζει και υποβάλλει για έγκριση στον γενικό 
Γραμματέα Αθλητισμού αναλυτικό προϋπολογισμό δα¬ 
πανών της Σχολής ύστερα από εισήγηση του Τμήματος 
Αθλητικής Επιμόρφωσης.Η συνολική δαπάνη του προϋ¬ 
πολογισμού κάθε σχολής καλύπτεται από τις πιστώσεις 
της διατάξεως της παρ. 5, του άρθρου 53, του Νόμου 
2725/99. 

3. Ελέγχει τα δικαιολογητικά των υποψηφίων που θα 
φοιτήσουν στη Σχολή, συντάσσει τον πίνακα όσων συγκε¬ 
ντρώσουν τις απαραίτητες για το σκοπό αυτό προϋποθέ¬ 
σεις και επιμελείται τη διαδικασία επιλογής των υποψη¬ 
φίων στην περίπτωση που ο αριθμός τους είναι ανώτερος 
του αριθμού εισακτέων. 

4. Παρακολουθεί τη λειτουργία της Σχολής και τη διε¬ 
ξαγωγή των εξετάσεων. 

5. Λαμβάνει αποφάσεις σε οποιοδήποτε θέμα που αφο¬ 
ρά την εύρυθμη λειτουργία της Σχολής, αυτεπάγγελτα ή 
ύστερα από εισήγηση του Διευθυντή, εφόσοντο θέμα δεν 
ανήκει στον κύκλο αρμοδιοτήτων άλλου οργάνου. 

6. Υποβάλλει στη Γ.Γ.Α. εντός (1) μηνός από τη λήξη λει¬ 
τουργίας της Σχολής, σχετική έκθεση, καθώς και τις τυ¬ 
χών παρατηρήσεις της ή προτάσεις της. 

7. Επιβάλλει, ύστερα από αιτιολογημένη εισήγηση του 
Διευθυντή της Σχολής, στους μαθητές, ποινές αποβολής, 
από δύο (2) ημέρες μέχρι και της οριστικής αποβολής. 

8. Ο Πρόεδρος της Επιτροπής, υπογράφει μαζί με τον 
Διευθυντή της Σχολής τα διπλώματα που χορηγούνται σε 
όσους αποφοιτήσουν επιτυχώς και τα οποία υποχρεώ¬ 
νουν τη Γ ενική Γ ραμματεία Αθλητισμού δια της αρμοδίας 
Δ/νσης, στην έκδοση αντιστοίχων αδειών επαγγέλματος 
ύστερα από αίτηση των ενδιαφερομένων. 

9. Ο Πρόεδρος και τα τέσσερα μέλη της Επιτροπής Δι¬ 
οίκησης ορίζονται από τακτικούς υπαλλήλους της Γενι¬ 
κής Γ ραμματείας Αθλητισμού, ενώ τα άλλα δύο (2) μέλη 
ορίζονται, από έναν εκπρόσωπο της οικείας Ομοσπον¬ 
δίας και έναν εκπρόσωπο του Συνδέσμου Προπονητών 
του αθλήματος. 

Εάν δεν υπάρχει Σύνδεσμος, το Μέλος αυτό ορίζεται 
από την Ομοσπονδία του Αθλήματος.Επίσης, η οικεία 
Ομοσπονδία ορίζει και τον Δ/ντη της Σχολής. 

ΔΙΕΥΘΥΝΣΗ ΤΗΣ ΣΧΟΛΗΣ 

Η Σχολή διευθύνεται από τον Δ/ντη, και Υποδ/ντη στη 
θέση των οποίων ορίζονται οι: Ε. Παλάντζας και Δ. Παπα- 
φωτίου, αντιστοίχως. 

Ο Διευθυντής και Υποδ/ντής της Σχολής έχουν τις ακό¬ 
λουθες αρμοδιότητες: 

1. Αποφασίζει για κάθε θέμα που σχετίζεται με τη λει¬ 
τουργία της Σχολής και που δεν ανήκει στον κύκλο αρμό- 

διοτήτων άλλου οργάνου για το διδακτικό , εργατικό και 
βοηθητικό προσωπικό, για το ωρολογιακό πρόγραμμα, 
τον έλεγχο τωνπαρουσιών καιτων απουσιών τους, τηντή- 
ρηση της τάξης και της πειθαρχίας κατά την διάρκεια λει¬ 
τουργίας της Σχολής. 

2. Επιφέρει τις έκτακτες τροποποιήσεις του προγράμ¬ 
ματος ενημερώνοντας έγκαιρα την Επιτροπή Διοίκησης 
της Σχολής, το διδακτικό προσωπικό και τους μαθητές. 

3. Τηρεί ενημερωτικό βιβλίο λειτουργίας της Σχολή, 
απουσιολόγιο, βιβλίο διδακτέας ύλης καθώς και τα πρα¬ 
κτικά συνεδριάσεως του διδακτικού προσωπικού. 

4. Ασκεί πειθαρχική εξουσία και έχει το δικαίωμα να 
αποβάλλει μέχρι μία (1) ημέρα από τη Σχολή, τους μαθη¬ 
τές που δεν πειθαρχούν ή τυχόν παρεκτρέπονται. 

5. Επιβάλλει την ορθή των εγκαταστάσεων και του χρη¬ 
σιμοποιημένου αθλητικού υλικού, καθώς και των συνα¬ 
φών οργάνων. 

6. Συντάσσει συγκεντρωτικό πίνακα βαθμολογίας για 
όλα τα μαθήματα στα οποία εξετάζονται οι μαθητές της 
Σχολής το οποίο και υποβάλλει δια της Επιτροπής Διοίκη¬ 
σης στο Τμήμα Αθλητικής Επιμόρφωσης. 

7. Συνυπογράφει με τον Πρόεδρο της Επιτροπής τα δι¬ 
πλώματα που χορηγούνται σε όσους αποφοιτήσουν επι- 
τυχώς από τη Σχολή. 

8. Συντάσσει και υποβάλλει στην Επιτροπή Διοίκησης 
της Σχολής σε διάστημα είκοσι (20) ημερών από τη λήξη 
της, έκθεση μαζί με τις παρατηρήσεις και τις τυχόν προ¬ 
τάσεις του. 

ΔΙΔΑΚΤΙΚΟ ΠΡΟΣΩΠΙΚΟ 

Το διδακτικό προσωπικό, (πτυχιούχοι ΤΕΙ ή ΑΕΙ ή κατά 
περίπτωση πρόσωπα ειδικών γνώσεων που κρίνονται κα¬ 
τάλληλα με απόφαση της Επιτροπής) υπάγεται στη Διεύ¬ 
θυνση της Σχολής απάτην οποία ενημερώνεται και με την 
οποία συνεργάζεται για κάθε θέμα που αφορά στην ομα¬ 
λή ενάσκηση των καθηκόντων του και την εύρυθμη λει¬ 
τουργία της Σχολής. 

Το διδακτικό προσωπικό, υποχρεούται να παραδώσει 
στη Διεύθυνση της Σχολής, τα αποτελέσματα των εξετά¬ 
σεων μέσα σε διάστημα έξι (6) ημερών από τη διεξαγωγή 
τους και να επανεξετάσει τους τυχόν μεταξεταστέους, 
εφόσον υπάρχει σχετική περί δευτέρας εξεταστικής πε¬ 
ριόδου, απόφαση της Επιτροπής Διοίκησης. 

ΛΕΙΤΟΥΡΓΙΑ ΤΗΣ ΣΧΟΛΗΣ 

1. Η φοίτηση και συμμετοχή των υποψηφίων που θα ει- 
σαχθούν στη Σχολή, είναι υποχρεωτική σ’ όλα τα πρακτι¬ 
κά και τα θεωρητικά. 

2. Κάθε παράβαση των υποχρεώσεων των υποψήφιων 
που παρακολουθούν τη Σχολή, συνεπάγεται την επιβολή 
των ανωτέρω κυρώσεων. 

3. Οι ποινές αναγράφονται στο βιβλίο πράξεωντης Σχο¬ 
λής και κοινοποιούνται εγγράφως στους μαθητές. 

Ο υποψήφιος που θα υπερβείτο 10%τωναπουσιώντων 
θεωρητικών και των πρακτικών μαθημάτων, δεν δικαιού¬ 
ται να λάβει μέρος στις εξετάσεις. 

ΠΡΟΫΠΟΘΕΣΕΙΣ ΣΥΜΜΕΤΟΧΗΣ 

1. Οι γενικές και ειδικές προϋποθέσεις συμμετοχής στη 
σχολή προτείνονται από την οικεία Ομοσπονδία και το 
Σύνδεσμο Προπονητών και οριστικοποιούνται με απόφα¬ 
ση της Επιτροπής Διοίκησης της Σχολής. 

2. Στη Σχολή δεν γίνονται δεκτοί όσοι έχουν τιμωρηθεί 
για ποινικά αδικήματα που προβλέπονται από το άρθρο 8 
του 2683/99 του Υ.Κ. σε συνδυασμό με τα κωλύματα που 
προβλέπονται από το άρθρο 3 του Ν. 2725/99. Ο έλεγχος 


όλων των προβλεπομένων δικαιολογητικών γίνεται από 
την Επιτροπή Διοίκησης πριν από την έναρξη λειτουργίας 
της Σχολής. 

3. Για να λειτουργήσει η Σχολή πρέπει η απόφαση αυτή 
να έχει ήδη δημοσιευθεί στην Εφημερίδα της Κυβερνήσε- 
ως ή να έχει πάρει αριθμό ΦΕΚ. Σε αντίθετη περίπτωση 
δεν είναι δυνατή η έναρξη λειτουργίας της. Η έναρξη λει¬ 
τουργίας θα πραγματοποιηθεί μία (1) εβδομάδα μετά 
ύπαρξη αριθμού ΦΕΚ. 

Τη Σχολή μπορούν να παρακολουθήσουν όσοι: 

1) Έχουν ηλικία από 25-40 ετών. 

2) Είναι κάτοχοι απολυτηρίου Γυμνασίου ή ενδεικτικού 
αντίστοιχης τάξης Γ υμνασίου παλαιού τύπου ή άλλης ισό¬ 
τιμης Σχολής. 

3) Έχουν ενεργό συμμετοχή, ως ποδοσφαιριστές σε 
Σωματεία οποιοσδήποτε κατηγορίας για μία τουλάχιστον 
πενταετία, την οποία βεβαιώνει η ΕΠΟ ή ΕΠΣ. 

ΔΙΚΑΙΟΛΟΓΗΤΙΚΑ ΣΥΜΜΕΤΟΧΗΣ 

1. Αίτηση ενδιαφερομένου. 

2. Ιατρική βεβαίωση (Υγείας και αρτιμέλειας). 

3. Πιστοποιητικό Γραμματικών Γνώσεων, 

4. Αντίγραφο Ποινικού Μητρώου Β' και πιστοποιητικό ει- 
σαγγελικής αρχής. 

5. Φωτοαντίγραφο αστυνομικής ταυτότητας (δύο 
όψεις). 

Τα δικαιολογητικά πρέπει να κατατεθούν τουλάχιστον 
δέκα (10) ημέρες πριντην έναρξη της Σχολής, στη Γ ενική 
Γραμματεία Αθλητισμού-Δ/νση Προαγωγής Αθλητισμού- 
Τμήμα Αθλητικής Επιμόρφωσης-Πανεπιστημίου 25 Τ.Κ. 
102 10 Αθήνα 

Η Επιτροπή Διοίκησης της Σχολής, με αιτιολογημένη 
απόφαση της, μπορεί να αλλάξει την ημερομηνία και τον 
τόπο λειτουργίας της Σχολής, όταν αυτό επιβάλλεται από 
απρόβλεπτους παράγοντες. 

Κάθε θέμα που δενπροβλέπεται στην παρούσα απόφα¬ 
ση, θα ρυθμίζεται με απόφαση της Επιτροπής Διοίκησης 
της Σχολής και τα πλέον εξαιρετικά θέματα, με απόφαση 
του Γ ενικού Γ ραμματέα Αθλητισμού. 

Από τις διατάξεις της απόφασης αυτής δενπροκαλείται 
δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Μάΐου 2000 

Με εντολή Υφυπουργού 

Ο Γ ενικός Γ ραμματέας 
ΙΩΑΝΝΗΣΣΓΟΥΡΟΣ 

-Φ- 

Αριθ. πρωτ. Οικ.32101/3450 (7) 

Τροποποίηση της 14371/1689/6.3.2000 απόφασης του 
Υπουργού Μεταφορών και Επικοινωνιών. 

Ο ΥΠΟΥΡΓΟΣ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις: 

α. Τωνπαρ. 3,5 και του εδαφίου 6του άρθρου δεύτερου 
του Ν. 2246/94 «Οργάνωση και λειτουργία του τομέα Τη¬ 
λεπικοινωνιών» (Α’ 172) όπως αντικαταστάθηκαν με την 
παρ. 7 του άρθρου 11 του Ν. 2465/97 «θέματα αρμοδιό¬ 
τητας του Υπουργείου Μεταφορών και Επικοινωνιών» 
(Α’28) και την παρ. 1 του άρθρου 7 και τις παρ. 1,2,3 του 
άρθρου 8του Ν. 2668/98 «Οργάνωση του τομέα παροχής 

Ταχυδρομικών υπηρεσιών» και άλλες διατάξεις (Α’282). 

β. Της παρ.5 του άρθρου 13 του Ν 2801 «Ρυθμίσεις θε¬ 
μάτων αρμοδιότητας του Υπουργείου Μεταφορών και 
Επικοινωνιών και άλλες διατάξεις» (ΦΕΚ 46/Α/3.3.2000). 

γ. Του άρθρου 29 Ατού Ν. 1558/1985 όπως προστέθη¬ 
κε με το άρθρο 27 του Ν. 2081/992 (Α' 154), καιαντικατα- 
στάθηκε με το άρθρο 1 παρ. 20 του Ν. 2469/97 (Α'38). 

2. Την με αριθμ. 44/19.1.95 απόφαση του Υπουργού Με¬ 
ταφορών και Επικοινωνιών (Β’29) όπως αυτή τροποποιή¬ 
θηκε με τις 619/28.10.96 (Β’989), 218/8.4.97 (Β' 292) και 59 
/29.1.99 (Β' 92) όμοιες. 

3. Την αριθμ. οικ. 14731/1689/6.3.2000 απόφαση του 
Υπουργού Μεταφορών και Επικοινωνιών «Παράταση της 
θητείας των μελών της Εθνικής Επιτροπής Τηλεπικοινω¬ 
νιών και Ταχυδρομείων» (Ε.Ε.Τ.Τ) (Β' 268). 

4. Την ανάγκη τροποποίησης της, με αριθμ. οικ. 
14371/1684/6.3.2000,.απόφασης προκειμένου να παρα¬ 
σχεθεί στην Ε.Ε.Τ.Τ η δυνατότητα μακροπρόθεσμου προ¬ 
γραμματισμού και υλοποίησης των στόχων της, εν όψει 
και της επικείμενης αύξησης των αρμοδιοτήτων της. 

5. Το γεγονός ότι από την απόφαση αυτή δεν προκαλεί- 
ται δαπάνη σε βάρος του Κρατικού Προϋπολογισμού. 

Αποφασίζουμε: 

Τροποποιούμετο πρώτο εδάφιο του αποφασιστικού μέ¬ 
ρους της, με αριθμ. οικ. 14371/1689/6.3.2000, απόφασης 
ως εξής: Παρατείνουμε, μέχρι 31.5.2000, τη θητεία των 
μελών της Εθνικής Επιτροπής Τηλεπικοινωνιών και Ταχυ¬ 
δρομείων, που διορίσθηκαν με την αριθμ. 44/19.1.95 από¬ 
φαση (Β' 29) και η οποία τροποποιήθηκε με τις 
619/21.10.96 (Β' 989), 218/8.4.97 (Β' 292) και 59/29.1.99 
(Β' 92), όμοιες. 

Η απόφαση αυτή να δημοσιευθεί στην Εφημερίδα της. 
Κυβερνήσεως. 

Παπάγου, 25 Μαΐου 2000 

Ο ΥΠΟΥΡΓΟΣ 

ΧΡ.ΒΕΡΕΛΗΣ 
-♦- 

Αριθ.Α 24493/1434 (8) 

Συμπλήρωση διατάξεων της 19800/1982 (Β'455) απόφα¬ 
σης του Υπουργείου Μεταφορών και Επικοινωνιών 
«Πινακίδες αριθμού κυκλοφορίας αυτοκινήτων οχημά¬ 
των και ρυμουλκουμένων» όπως αυτή συμπληρώθηκε 
με τη Β 23823/515/13.7.1997 (Β' 837) όμοια. 

Ο ΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις της παρ. 2 του άρθρου 90 του Κώδικα 


Οδικής Κυκλοφορίας, που κυρώθηκε με το Ν. 2696/1999 
(Α' 57). 

2. Την υπ’ αριθμ. 19800/1982 (Β' 455) απόφαση του 
Υπουργείου Μεταφορών και Επικοινωνιών «Πινακίδες 
αριθμού κυκλοφορίας αυτοκινήτων οχημάτων και ρυ¬ 
μουλκουμένων», όπως αυτή τροποποιήθηκε και ισχύει με 
τις 59561/317/1988 (Β' 115) και 30360/2797/1990 (Β'564) 
όμοιες. 

3. Την υπ’ αριθμ. Β-23823/515/31.7.1997 (Β' 837) από¬ 
φαση του Υπουργείου Μεταφορών και Επικοινωνιών «Συ¬ 
μπλήρωση διατάξεων της αριθμ. 19800/1982 απόφασης 
του Υπουργείου Μεταφορών και Επικοινωνιών «Πινακίδες 
αριθμού κυκλοφορίας αυτοκινήτων οχημάτων και ρυ¬ 
μουλκουμένων». 

4. Τις διατάξεις του άρθρου 29Ατου Ν. 15558/1985 (Α' 
137) όπως αυτό προστέθηκε με το άρθρο 27 του Ν. 
2081/1992 (Α' 154) και τη παράγραφο 2α του άρθρου 1 
του Ν. 2469/1997 (Α'38) και το γεγονός ότι από τις διατά¬ 
ξεις της απόφασης αυτής δενπροκαλείται δαπάνη σε βά¬ 
ρος του Κρατικού Προϋπολογισμού. 

5. Την ανάγκη συνέχισης εφοδιασμού των Περιφερεια¬ 
κών Υπηρεσιών Μεταφορών και Επικοινωνιών των Νο¬ 
μαρχιακών Αυτοδιοικήσεων, με Κρατικές Πινακίδες αυτο¬ 
κινήτων οχημάτων και μοτοσικλετών, λόγω εξάντλησης 
των υπαρχόντων συνδυασμών γραμμάτων που τους έχει 
κατανεμηθεί, αποφασίζουμε: 

Συμπληρώνουμε τον πίνακα κατανομής του παραρτή¬ 
ματος της υπ’ αριθμ. 19800/1982 (Β' 455) απόφασης του 
Υπουργείου Μεταφορών και Επικοινωνιών, όπως αυτή 
συμπληρώθηκε με την υπ’ αριθμ. Β-23823/515/1997 (Β' 
837) όμοια, με συνδυασμό τριών γραμμάτων όπως αυτά 
αποτυπώνονται στο προσαρτώμενο πίνακα κατανομής 
που αποτελεί αναπόσπαστο τμήμα της απόφασης αυτής 
και για τις υπηρεσίες του τομέα Μεταφορών και Επικοι¬ 
νωνιών των Νομαρχιακών Αυτοδιοικήσεων που εμφαίνο- 
νται σ’ αυτόν. 

Κατά τα λοιπά ισχύει η υπ’ αριθμ. 19800/1982 (Β' 455) 
απόφασή μας, όπως αυτή συμπληρώθηκε με την υπ’ 
αριθμ. Β-23823/515/1997 (Β'837) και ισχύει. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Απριλίου 2000 

Ο ΥΠΟΥΡΓΟΣ 

ΧΡ.ΒΕΡΕΛΗΣ 

ΠΙΝΑΚΑΣ ΚΑΤΑΝΟΜΗΣ 

Στις Υπηρεσίες Μεταφορών και Επικοινωνιών των Νομαρχιακών Αυτοδιοικήσεων 
Των συνδυασμών ανά τρία των 14 γραμμάτων (Α, Β, Ε, Ζ, Η, I, Κ, Μ, Ν, Ο, Ρ, Τ, Υ, X) 

Α/Α Υπηρεσία Μεταφορών & Επικοινωνιών Έδρα Υπηρεσίας Συνδυασμός Γραμμάτων 

1. Διεύθυνση Μεταφορών και Επικοινωνιών Αθηνών Χολαργός ΙΒ, ΙΕ, ΙΖ, ΙΗ, ΙΚ, ΙΜ, ΙΟ, ΙΡ, ΙΤ, ΙΥ, ΧΕ, ΧΖ, 

ΧΗ, ΧΡ, ΧΤ, ΧΥ, XX, (Α, Β, Ε, Ζ, Η, I, Κ, Μ, Ν, 
Ο, Ρ, Τ, Υ, X) 

2. Διεύθυνση Μεταφορών και Επικοινωνιών Πειραιώς Πειραιάς ΒΕ, ΒΖ, ΒΗ (Α, Β, Ε, Ζ, Η, I, Κ, Μ, Ν, Ο, Ρ, Τ, 

Υ, X) 

3. Διεύθυνση Μεταφορών και Επικοινωνιών Δυτ. Αττικής Ελευσίνας ΒΝ, ΒΡ (Α, Β, Ε,Ζ, Η, I, Κ, Μ, Ν, Ο, Ρ,Τ, Υ, X) 

4. Διεύθυνση Μεταφορών και Επικοινωνιών Ανατ. Αττικής Παλλήνη ΒΚ, ΒΜ (Α, Β, Ε, Ζ, Η, I, Κ, Μ, Ν, Ο, Ρ,Τ, Υ,Χ) 

5. Διεύθυνση Μεταφορών και Επικοινωνιών Αχαϊας Πάτρα ΑΟ (Α, Β, Ε, Ζ, Η, I, Κ, Μ, Ν, Ο, Ρ, Τ, Υ, X) 

6. Διεύθυνση Μεταφορών και Επικοινωνιών Εύβοιας Χαλκίδα ΕΗ (Α, Β, Ε, Ζ, Η, I, Κ, Μ, Ν, Ο, Ρ, Τ, Υ, X) 

7. Διεύθυνση Μεταφορών και Επικοινωνιών Ηρακλείου Ηράκλειο ΗΖ (Α, Β, Ε, Ζ, Η, I, Κ, Μ, Ν, Ο, Ρ, Τ, Υ, X) 

8. Διεύθυνση Μεταφορών και Επικοινωνιών Καβάλας Καβάλα ΑΒ (Α, Β, Ε, Ζ, Η, I, Κ, Μ, Ν, Ο, Ρ, Τ, Υ, X) 

9. Διεύθυνση Μεταφορών και Επικοινωνιών Μαγνησίας Βόλος ΒΒ (Α, Β, Ε, Ζ, Η, I, Κ, Μ, Ν, Ο, Ρ, Τ, Υ, X) 

10. Διεύθυνση Μεταφορών και Επικοινωνιών Κέρκυρας Κέρκυρα ΕΤ (Α, Β, Ε, Ζ, Η, I, Κ, Μ, Ν, Ο, Ρ, Τ, Υ, X) 

11. Διεύθυνση Μεταφορών και Επικοινωνιών Κορινθίας Κόρινθος ΡΒ (Α, Β, Ε, Ζ, Η, I, Κ, Μ, Ν, Ο, Ρ, Τ, Υ, X) 

12. Διεύθυνση Μεταφορών και Επικοινωνιών Λασιθίου Αγ. Νικόλαος ΑΕ (Α, Β, Ε, Ζ, Η, I, Κ, Μ, Ν, Ο, Ρ, Τ, Υ, X) 

13. Διεύθυνση Μεταφορών και Επικοινωνιών Ρεθύμνης Ρέθυμνο ΡΗ (Α, Β, Ε, Ζ, Η, I, Κ, Μ, Ν, Ο, Ρ, Τ, Υ, X) 

14. Διεύθυνση Μεταφορών και Επικοινωνιών Σάμου Σάμος ΜΒ (Α, Β, Ε, Ζ, Η, I, Κ, Μ, Ν, Ο, Ρ, Τ, Υ, X) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




